google/wiki40b huggingface dataset:
KTM

História

Spoločnosť založil r. 1934 rakúsky inžinier Hans Trunkenpolz v Mattighofene. Začínal ako zámočnícky obchod a volal sa Kraftfahrzeug Trunkenpolz Mattighofen. V roku 1937 začal opravovať a predávať motocykle DKW, na ďalší rok aj Opel.

Produkcia motocyklov

Po druhej svetovej vojne začal Trunkenpolz rozmýšlať o výrobe vlastných motocyklov a prvý prototyp bol dokončený v roku 1953. Sériová produkcia začala v roku 1954, takmer všetky komponenty si vyrábal doma s výnimkou motorov, vyrábaných najčastejšie spoločnosťou Rotax. Len s 20 zamestnancami dokázal vyrobiť 3 kusy za deň.
V roku 1955, sa podnikateľ Ernst Kronreif stal akcionárom spoločnosti, získaním značnej časti spoločnosti. Spoločnosť bola premenovaná na Kronreif & Trunkenpolz Mattighofen.
Výroba prvého mopedu od KTM nazývaného Mecky bola spustená v roku 1957, nasledoval Ponny I v roku 1960 a Ponny II v roku 1962. Týmto sa začala produkcia motocyklov. Popritom bola KTM schopná vyrábať motocykle pre súťažné účely.
Kronreif zomrel v roku 1960 a Trunkenpolz o dva roky neskôr na infarkt. Názov spoločnosti sa znova zmenil na Krafträder Trunkenpolz Mattighofen keď jeho syn
Erich prevzal a riadil spoločnosť až do svojej smrti (1989). V tej dobe mala KTM okolo 180 zamestnancov a obrat ktorý predstavoval €3,5 Milióna.
V roku 1978 bola založená americká pobočka KTM North America Inc. v Lorain, Ohio. Medzinárodný obchod vtedy činil 72% obratu spoločnosti.
V roku 1980 bola spoločnosť premenovaná na KTM Motor-Fahrzeugbau KG.
La Frette-sur-Seine

Poloha

Obec má rozlohu 2,02 km². Najvyšší bod je položený 81 m n. m. a najnižší bod 22 m n. m.

Obyvateľstvo

Počet obyvateľov obce je 4 564 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boudeville

Poloha

Obec má rozlohu 4,66 km². Najvyšší bod je položený 156 m n. m. a najnižší bod 123 m n. m.

Obyvateľstvo

Počet obyvateľov obce je 210 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Clermont-l’Hérault

Poloha

Obec má rozlohu 32,49 km². Najvyšší bod je položený 322 m n. m. a najnižší bod 40 m n. m.

Obyvateľstvo

Počet obyvateľov obce je 7 627 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
MS Symphony of the Seas

Popis

Symphony of the Seas je dlhá 362 metrov a má 18 poschodí. Je schopná pojať 5518 pasažierov, pričom maximum je 6680 pasažierov a 2200 členov posádky. Medzi výbavu lode patrí detský vodný park, basketbalové ihrisko, plocha na korčuľovanie či dve horolezecké steny.
Saeul

Poloha

Obec má rozlohu 14,86 km². Najvyšší bod je položený 382 m n. m. a najnižší bod 254 m n. m.

Obyvateľstvo

Saeul má 697 obyvateľov (2011).
Graf vývoja obyvateľstva:

Ekonomika

S 7.17% bolo v Saeul nezamestanosť vyššia o 0.2 % ako luxemburský priemer v roku 2010.
Ivana Jalčová

Životopis

Rodáčka z Košíc začala s basketbalom už v piatom ročníku na základnej škole, pokračovala v ňom na gymnáziu a venuje sa mu aj v súčasnosti počas štúdia trénerstva na Prešovskej univerzite. Najdlhšiu časť jej basketbalovej kariéry ju trénoval Karnay, ale aj ďalší tréneri - Ján Krajňák, Kováčik, Štefan Svitek, Tibor Jány a v reprezentácii Marián Matyáš. Vo svojej kariére hrala v dvoch tímoch – BK Cassovia Košice a Good Angels Košice. Na svojom konte má 7 titulov zo slovenskej extraligy a v súčasnosti (2011) je kapitánkou basketbalového klubu Good Angels Košice, v ktorom pôsobí už osem sezón.
Tillenay

Poloha

Obec má rozlohu 6,07 km². Najvyšší bod je položený 204 m n. m. a najnižší bod 181 m n. m.

Obyvateľstvo

Počet obyvateľov obce je 696 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eukadmos z Atén

Eukadmos (starogr. Εὒκαδμος) bol grécky sochár v 4. storočí pred Kr.
Sochár Eukadmos, rodák z Atén, bol učiteľom Androsthena, ktorý sa podľa starovekého autora Pausania podieľal na sochárskej výzdobe Apolónovho chrámu v Delfách. Pausanias vo svojej sprievodcovskej príručke po Grécku o tom uvádza: „Na chrámovom štíte sa nachádzajú Artemis, Léto, Apolón a Múzy, ďalej zapadajúci Hélios, Dionýzos a Thyijské ženy. Prvé sochy zhotovil Aténčan Praxias, Kalamidov žiak, a keď si potom Praxia odviedla smrť práve v dobe, keď sa chrám ešte budoval, postaral sa o ostatnú výzdobu na štítoch Androsthenes, takisto rodom aténsky občan, žiak Eukadmov.“
Na základe dátumu novej výstavby Apolónovho chrámu činnosť Androsthena datujú do 2. polovice 4. storočia pred Kr., jeho učiteľ Eukadmos mohol preto tvoriť asi v polovici tohto storočia.
Saint-Martin-de-Varreville

Poloha

Obec má rozlohu 8,36 km². Najvyšší bod je položený 41 m n. m. a najnižší bod 0 m n. m.

Obyvateľstvo

Počet obyvateľov obce je 211 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
AS Casale Calcio

História

Klub bol založený v roku 1909 a veľmi skoro sa stal súčasťou talianskeho ligového systému. V roku 1913 sa Casale stalo prvým talianskym klubom, ktorému sa podarilo poraziť anglický profesionálny futbalový tím, keď porazilo Reading. Reading na svojom vtedajšom turné po Taliansku porazil všetky popredné kluby, dokonca aj taliansku reprezentáciu, prehral iba s Casale. Už v nasledujúcom roku zaznamenalo Casale svoj najväčší úspech, keď triumfovalo v najvyššej talianskej lige. S nástupom profesionalizácie futbalových klubov v krajine začalo Casale strácať na svojich konkurentov a postupne klesalo do nižších súťaží. V najvyššej súťaži však aj napriek tomu vydržal klub (okrem jednej sezóny) až do roku 1934. Nasledoval jeden ročník v Sérii B, po ktorom Casale zostúpilo do tretej ligy. V ďalších dekádach sa klub pohyboval medzi treťou a štvrtou ligou. V roku 1993 sa klub dostal do finančných problémov, bol znovuzaložený pod súčasným menom, a bol preradený až do regionálnych súťaží. Do Serie D postúpilo Casale v roku 2000. O štyri roky neskôr už klub hral štvrtú ligu z ktorej neskôr opäť vypadol. Od sezóny 2010/11 hráva opätovne štvrtú ligu.
Majstrovstvá sveta v krasokorčuľovaní 2011

Právo účasti

Právo zúčastniť sa majstrovstiev mali športovci krajín, ktoré boli členmi Medzinárodnej korčuliarskej únie a ktorí 1. júla 2010 dosiahli vekovú hranicu 15 rokov. Na základe výsledkov na predchádzajúcich majstrovstvách sveta mali jednotlivé krajiny právo nominovať medzi jedným až troma účastníkmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Institut national de la statistique et des études économiques

Institut national de la statistique et des études économiques, skr. INSEE alebo I.N.S.E.E. [in.se], alebo Štátny ústav štatistiky a ekonomického výskumu je francúzsky štatistický úrad, ústav, ktorý zhromažďuje a publikuje informácie o francúzskej ekonomike a francúzskej spoločnosti. Sídli v Paríži.
Prímorsko-gorskokotarská župa

Charakter župy

Župa hraničí na západe s Istrijskou župou, na severe zo Slovinskom a na východe s Karloveckou a Licko-senjskou župou. Patrí k nej Kvarnerský záliv a ostrovy Krk, Cres, Lošinj a Rab. Vnútrozemie jej územia sa nachádza vo vyšších nadmorských výškach, pri pobreží potom prudko klesá. Významnými hrebeňmi sú Veľká Kapela a Ćićarija pri hranici s Istrijskou župou. Pobrežie mora aj ostrovy sú husto osídlené, na rozdiel od vnútrozemia; hlavné mesto Rijeka je jedno z najväčších v Chorvátsku a zároveň aj dôležitá križovatka cestnej, železničnej a námornej dopravy. Je spojená diaľnicou aj železnicou s hlavným mestom Záhrebom, trajektmi potom s všetkými veľkými mestami na pobreží Jadranského mora.
Sojuz TMA-19

Priebeh letu

Sojuz TMA-19 odštartoval z kozmodrómu Bajkonur 15. júna 2010 o 21:35:18,732 UTC. K spojeniu s Medzinárodnou vesmírnou stanicou (ISS) došlo po štandardnom dvojdňovom lete 17. júna o 22:21 UTC k modulu Zvezda.
28. júna 2010 o 19:13 UTC bol Sojuz TMA-19 "preparkovaný" z modulu Zvezda k modulu Rassvet (MIM-1) (19:37 UTC).
Via Aurelia

Priebeh

Via Aurelia dopĺňala už existujúcu sieť rímskych ciest a mala rovnako ako ostatné šírku 15 stôp a míľnikmi značené vzdialenosti. V Ríme prechádzala mostom Pons Aemilius a po vybudovaní hradieb opúšťala mesto v smere na západ bránou Porta Aurelia. Pokračovala k mestu Alsium a pobrežím k dôležitej vojenskej základni Cosa. Vlastná Via Aurelia končila v strategicky dôležitom prístave Pisae, odkiaľ ríša podnikala výpravy proti Kartágu a Galii.
V roku 109 pred Kr. bola cesta predĺžená zhruba o 200 míľ úsekom zvaným Via Aemilia Scaura, postaveným M. Aemiliusom Scaurusom. Cesta tak spájala Rím s mestami Dertona, Placentia, Cremona, Aquilea a Genua (Janov).
Súčasná diaľnica SS1 vedená v trase starej cesty je i dnes známa ako La Via Aurelia.
Karol Rayger

Karol Rayger (známy aj ako Med.Dr. Karol Rayger sen.) (* 22. september 1641, Bratislava - † 14. január 1707, tamže) bol slovenský lekár, prírodovedec a amatérsky entomológ. Bol členom vedeckej spoločnosti Academia Leopoldina (= Academia naturae curiosorum), ktorá bola založená vo Viedni v roku 1652.

Biografia

Narodil sa v Bratislave, kde získal základné i stredné vzdelanie. Od roku 1659 študoval filozofiu v Altdorfe, teológiu vo Wittenbergu a potom začína študovať medicínu, v štúdiu ktorej pokračuje v Leidene, Paríži a neskôr v Montpellier, kde sa venoval tiež štúdiu botaniky. Doktorát medicíny získal v roku 1667 v Štrasburgu.
Po skončení svojich štúdií vykonal študijnú cestu po Taliansku a po svojom návrate sa usadil v roku 1668 v Bratislave. Tu sa venuje hlavne svojej lekárskej praxi. Cisár Leopold I. ho menoval dvorným lekárom a protomedikom v Uhorsku. Zriadil botanickú záhradu, kde pestoval hlavne liečivé rastliny. V tomto období napísal väčší počet lekárskych pojednaní, ktoré zverejňoval v zborníkoch spoločnosti Academia Leopoldina. Z medicínskeho hľadiska je známy ako autor dodnes používanej pľúcnej skúšky novonarodených detí, ktorú ako prvý v Uhorsku navrhol na dôkaz živo alebo mŕtvo narodeného plodu. Tiež ako prvý lekár v Uhorsku opísal influenzu. Zomrel roku 1707 v Bratislave.

Entomologické aktivity

Z entomologického hľadiska majú význam hlavne dve jeho práce z roku 1694, ktoré vyšli v Miscellanea curiosa medicophysica Academiae Naturae Curiosum Decuria III. Annus II., obs. 21. a 22. Obe tieto práce pojednávajú o rojení mravcov a kobyliek nad Bratislavou a jej okolím. Tieto práce patria vôbec k prvým entomologickým prácam na území Slovenska.
Teória komunikácie

Teória komunikácie je teória skúmajúca procesy prebiehajúce počas komunikácie. Skúma komunikáciu z hľadiska prenosu informácií (technické hľadisko) alebo z ľudského hľadiska (psychologické, napr. pochopenie správy).
Venuje sa všetky typom komunikácie podľa účastníkov (človek-človek, človek-stroj, človek-stroj-človek, človek-zviera) ale aj elektronickej, neverbálnej atď.
Nelsonov stĺp

Nelsonov stĺp (ang. Nelson's Column) je monumentálny pamätník v centre londýnskeho Trafalgarského námestia.
Bol postavený v rokoch 1840 až 1843 na pamiatku admirála Nelsona, ktorý padol roku 1805 v bitke pri Trafalgare. Obsahuje Nelsonovu sochu stojacu na vrchole vysokého žulového stĺpa. Návrh tohto pamätníka vytvoril v roku 1838 architekt William Railton a bol zhotovený spoločnosťou Peto & Grissell. Railtonov pôvodný model v mierke 1:22 je vystavený v National Maritime Museum v Greenwichi.
Socha je obrátená na juh smerom k Westminsterskému paláci. Vrchol korintského stĺpu je ozdobený bronzovými listami, odliatych z britských diel. Podstavec stĺpa je dekorovaný štyrmi bronzovými plastikami, vyrobenými z ukoristených francúzskych diel, ktoré zobrazujú štyri veľké Nelsonové víťazstva.
Stĺp je vysoký 50 metrov, vrátane sochy (mylne sa označuje ako 56 m). Samotná socha má výšku 5,5 m.
Bagert

Poloha

Obec má rozlohu 3,28 km². Najvyšší bod je položený 563 m n. m. a najnižší bod 340 m n. m.

Obyvateľstvo

Počet obyvateľov obce je 58 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adhézia (doprava)

Adhézia alebo priľnavosť je schopnosť prenosu dotyčnicových síl v styku dvoch povrchov bez zreteľného pohybu. Pre železnicu možno definíciu inými slovami formulovať aj takto: adhézia je súhrn fyzikálnych vlastností dotykovej plôšky kolesa a koľajnice, ktoré umožňujú prenášať plôškou hnaciu dotyčnicovú silu. 
Na adhézii je založená funkčnosť pozemných dopravných prostriedkov, umožňuje vyvíjať ťažnú i brzdnú silu. Zároveň táto závislosť pohonu vozidiel na adhézii je dôležitým rozdielom medzi pohonom v priemysle a trakciou. Využíva 3 fyzikálne javy: trenie, valivý odpor a spin.
Tam, kde je relatívny nízky súčiniteľ trenia medzi kolesom a jazdnou dráhou, je dôležitým parametrom adhézna hmotnosť. To je dôležité predovšetkým na železnici u rušňov.
Izaut-de-l’Hôtel

Poloha

Obec má rozlohu 9,68 km². Najvyšší bod je položený 800 m n. m. a najnižší bod 397 m n. m.

Obyvateľstvo

Počet obyvateľov obce je 296 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Iori

Priebeh toku

Pramení na južných svahoch hlavného rozvodného hrebeňa Veľkého Kaukazu. Najprv tečie juhozápadným smerom, pri mestečku Tianeti sa stáča na juh a potom na juhovýchod. Tento smer si zachováva až k ústiu. Južne od Tianeti je prehradenie a vytvára vodnú nádrž Sioni. Za hrádzou pokračuje stále sa zužujúcou tiesňavou do Kachetie, ďalej na strednom toku preteká Samgorskou kotlinu. Po postavení Mingačevirskej priehrady v 50. rokoch 20. storočia ústi do nej, keď predtým bola pravým prítokom Alazani.

Vodný stav

Zdroj vody je snehový a dažďový. Priemerný ročný prietok vody pri dedine Salachly (43 km od ústia) činí 11,6 m³/s a nižšie slabne na 9,82 m³/s pri dedine Jusufly.

Využitie

V súvislosti so stavbou Samgorskej zavlažovacej sústavy je pri obci Paldo viac ako polovica toku odvádzaná tunelom do zavlažovacieho kanála Samgori, ktorý vedie smerom k Tbilisi, kde zásobuje vodou priehradnú nádrž, (tzv. Tbiliské more), ktorá sa nachádza východne od Tbilisi.
Saint-Martin-des-Tilleuls

Poloha

Obec má rozlohu 14,03 km². Najvyšší bod je položený 189 m n. m. a najnižší bod 60 m n. m.

Obyvateľstvo

Počet obyvateľov obce je 945 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cheapside Sloggers

Hudobné video

Hudobné video bolo režírované Shanom Danom Horanom. Členov skupiny Volbeat a Garyho Holta vo videoklipe stvárnili deti z rockovej školy v Gilberte v štáte Arizona a bubeník Recker Eans z detskej rockovej skupiny The Twits stvárnil gitaristu skupiny Volbeat, Roba Caggiana.
Ouanne (Yonne)

Poloha

Obec má rozlohu 38,2 km². Najvyšší bod je položený 371 m n. m. a najnižší bod 226 m n. m.

Obyvateľstvo

Počet obyvateľov obce je 656 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chochláč severský

Opis

Chochláč severský meria 18 cm a váži 40 – 71 g.

Hlas

Hlas za letu
1 m., Rusko, okrem hlasu chochláča severského počuť spev brhlíka obyčajného.
Za letu sa ozýva tichým zvonivým švitorením "sriiii".

Výskyt a stav na Slovensku

Chochláč severský je na Slovensku zimný hosť a transmigrant. V menších kŕdľoch zimuje na celom území, pozorovaný aj 1 300 m n. m. V niektorých rokoch dochádza k invázii. Najväčšie kŕdle v tom období dosahujú až tisíc jedincov (15. januára 1979, Piešťany, 800 ex. 29. marca 1983, Košice)
Odhadovaný počet zimujúcich jedincov 10 000 – 100 000. Stupeň ohrozenia S – vyhovujúci ochranársky status.

Biotop

Vyhľadáva miesta s veľkým množstvom bobulovín, kroviny a stromy na medziach i v mestách.

Potrava

Na hniezdisku sa živí hmyzom, ktorý dokáže chytať za letu, ako včelárik zlatý. Na zimoviskách najmä plodmi jarabiny vtáčej, jej nedostatok zapríčiňuje masívne invázie do strednej i južnej Európy Na Slovensku sa cez zimu živý rôznymi bobuľami, ako jarabina vtáčia, borievka, hlôžky (Crataegus), imelo biele i ruža šípová.
Robert Hofrichter

Životopis

Robert Hofrichter sa narodil a vyrástol v Bratislave. Zo štúdia na Stavebnej fakulte Slovenskej technickej univerzity bol vylúčený, pretože odmietol vstúpiť do SZM. Kvôli údajným kontaktom s protisocialistickými živlami ho začala sledovať ŠtB a dostával predvolania na výsluchy. Hofrichter zo strachu pred prenasledovaním zo strany komunistického režimu v roku 1981 emigroval spolu so svojou tehotnou manželkou z vtedajšieho Československa a usadil sa v rakúskom Salzburgu. Na tunajšej univerzite začal študovať morskú biológiu, zoológiu a ekológiu. Štúdium ukončil v roku 1995 získaním doktorátu.
Už počas štúdia sa Hofrichter intenzívne venoval Stredozemnému moru a problematike jeho ochrany. Pre tento účel neskôr založil viacero neziskových a mimovládnych organizácií.
Robert Hofrichter sa v súčasnosti intenzívne venuje cestovaniu po svete, potápaniu, fotografovaniu a produkcii dokumentárnych filmov pre nemecké televízne stanice, zameraných na ochranu mora a prírody.

Knižná tvorba

Robert Hofrichter publikoval viacero novinových a časopiseckých článkov pre rakúske a nemecké periodiká. Je taktiež autorom vyše 20 odborných a populárno-náučných kníh.
V roku 2014 vydal pod pseudonymom Bob Robins svoju románovú prvotinu, nazvanú „Das Vermächtnis der Tiefe“. Ide o triler z prostredia Stredozemného mora.
V tom istom roku spolu so svojím bratislavským synovcom Petrom Janovičkom napísal historickú knihu s názvom „Von Pressburg nach Salzburg: Grenzgänge zwischen Städten, Völkern und Regionen der k. u. k. Monarchie“, ktorou sa snažia navzájom zblížiť susedské národy v Strednej Európe. 

V roku 2017 napísal populárno-náučnú publikáciu o hubách s názvom „Das geheimnisvolle Leben der Pilze - Die faszinierenden Wunder einer verborgenen Welt“, v ktorej čitateľom vysvetľuje  prítomnosť húb všade okolo nás a ich dôležitosť pre zachovanie života na našej planéte. Kniha vyšla v máji roku 2018 v slovenskom jazyku pod názvom "Tajný život húb". V tom istom roku vychádza knižka „Von Pressburg nach Salzburg" v doplnenom a aktualizovanom slovenskom vydaní pod názvom "Z Prešporku do Soľnohradu".
Tierceville

Poloha

Obec má rozlohu 2,62 km². Najvyšší bod je položený 59 m n. m. a najnižší bod 7 m n. m.

Obyvateľstvo

Počet obyvateľov obce je 175 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doucelles

Poloha

Obec má rozlohu 4,48 km². Najvyšší bod je položený 86 m n. m. a najnižší bod 67 m n. m.

Obyvateľstvo

Počet obyvateľov obce je 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Raucourt-et-Flaba (obec)

Poloha

Obec má rozlohu 21,83 km². Najvyšší bod je položený 320 m n. m. a najnižší bod 177 m n. m.

Obyvateľstvo

Počet obyvateľov obce je 864 obyvateľov (2009).
Graf vývoja obyvateľstva:
Zdroje: INSEE
Čergov (pohorie)

Polohopis

Na východe susedí s Ondavskou vrchovinou, na juhu s Beskydským predhorím, na západe so Spišsko-šarišským medzihorím a na severe okrem Ľubovnianskej vrchoviny tvorí menšia časť štátnu hranicu s Poľskom.

Charakteristika

Horský celok Čergov je tvorený na flyšovom podklade a je orientovaný od severu na juhovýchod. Najvyššími vrcholmi sú Minčol (1 157,2 m n. m.), Veľká Javorina (1 098,7 m n. m.), Hýrová (1 070,9 m n. m.), Lysá (1 067,9 m n. m.), Dvoriská (1 057,3 m n. m.), Solisko (1 056,6 m n. m.), Malý Minčol (1 054,4 m n. m.) a Čergov (1 049,7 m n. m.).
Svahy Čergova sú zarastené zmiešanými lesmi s prevahou listnatých stromov. Z nich sa najviac vyskytuje buk, javor, hrab, v menšej miere tiež dub a breza. Z ihličnanov tu rastie najviac smrek.
Na východných svahoch Čergova pramení rieka Topľa a jej mnohé prítoky, potoky a riečky zo západnej strany tvoria prítoky rieky Torysa. Podnebie v celej tejto oblasti radí Čergov medzi chladné oblasti s priemernými teplotami v zimných mesiacoch -3 až -6 °C, v letnom období 14 až 16 °C, počet dní so snehovou pokrývkou je 120 až 160 a počet letných dní sa pohybuje medzi 10 až 30.

Chránené územia

Čergovské pohorie nepatrí síce medzi chránené krajinné oblasti, ale početné pozoruhodnosti a prírodné zvláštnosti sú sústredené do mnohých prírodných rezervácií. K najkrajším a najhodnotnejším sa radí Čergovský Minčol, Livovská jelšina, Fintické svahy a Hradová hora. Na území týchto prírodných rezervácií, ale aj mimo nich, sa nachádzajú početné chránené prírodne výtvory a náučné chodníky. Nachádzajú sa tu vzácne chránené druhy stromov, pôvodná drobnejšia vegetácia aj niektoré chránené druhy živočíchov.
Chazeuil (Nièvre)

Poloha

Obec má rozlohu 4,61 km². Najvyšší bod je položený 382 m n. m. a najnižší bod 227 m n. m.

Obyvateľstvo

Počet obyvateľov obce je 54 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Mollettes

Poloha

Obec má rozlohu 5,47 km². Najvyšší bod je položený 529 m n. m. a najnižší bod 255 m n. m.

Obyvateľstvo

Počet obyvateľov obce je 707 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Frion

Poloha

Obec má rozlohu 18,76 km². Najvyšší bod je položený 727 m n. m. a najnižší bod 523 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Národná ulica (Žilina)

Dejiny

Ulica vznikla počas výstavby železničnej stanice na Košicko-bohumínskej železnici, na jej prepojenie so starým mestom. Po vybudovaní Považskej železnice z Bratislavy a Trenčína v roku 1883 sa z mesta stal významný dopravný uzol, čo podnietilo rozvoj priemyslu a obchodu. Prvé domy tu boli vybudované v roku 1895, po čom nasledoval rýchly rozvoj tejto časti mesta. V čase sprevádzkovania Rajeckej železnice v roku 1899 patrila Žilina už k významným centrám horného Uhorska a Národná ulica sa stala frekventovaným korzom mesta. Pokým v roku 1900 malo mesto 5 000 obyvateľov, o 11 rokov neskôr to už bolo 11 000, prevažne slovenských obyvateľov.
Na Národnej ulici sídlila od roku 1919 aj Šrobárova vláda, ktorá bola neskôr presunutá do Bratislavy. Až do 60. rokov bola ulica prejazdná pre dopravu, pričom južným okrajom cez Námestie Andreja Hlinku viedla hlavná cesta na Bratislavu i Čadcu.
V roku 2013 prebehla rozsiahla rekonštrukcia ulice. Ulica získala nové líniové odvodnenie, dlažbu, mobiliár a osvetlenie.
Labatut-Rivière

Poloha

Obec má rozlohu 12,71 km². Najvyšší bod je položený 226 m n. m. a najnižší bod 148 m n. m.

Obyvateľstvo

Počet obyvateľov obce je 365 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Heliocentrická dráha

Heliocentrická dráha (alebo cirkumsolárna dráha) je obežná dráha okolo Slnka. V našej Slnečnej sústave majú všetky planéty, kométy a asteroidy takúto obežnú dráhu, ako aj umelé družice a vesmírny odpad. Mesiac, napríklad, nemá heliocentrickú obežnú dráhu, pretože obieha okolo Zeme. Vnútorná heliocentrická dráha je obežná dráha vnútri obežnej dráhy Zeme, takúto má napríklad Venuša. Vonkajšia heliocentrická dráha je obežná dráha mimo obežnej dráhy Zeme, takúto má napríklad Mars.
Predpona helio- je odvodená zo starovekého gréckeho slova helios čo znamená "Slnko", tiež Helios ako zosobnenie Slnka v gréckej mytológii.
Basový bubon

Basový bubon alebo aj veľký bubon, či kopák (ang. bass drum) je súčasť súpravy bicích nástrojov a je najväčším bubnom bicej súpravy. Je charakteristický silnou konštrukciou a hlbokým zvukom. Spoločne s malým bubnom je základom rytmu. Priemer basového bubna sa pohybuje v rozmedzí od 18 do 26".

Hra na basovom bubne

Zvuk basového bubna najčastejšie vytváraný pomocou jedno alebo dvojšľapkových pedálových mechanizmov ovládaných nohou. Prvý bubeník, ktorý hral na basový bubon pomocou nožnej šľapky, bol Dee Dee Chandler koncom 19. storočia.
Dvojšľapkový mechanizmus sa skladá z dvoch nezávislých pedálov spolu s dvoma nezávislými úderníkmi. Vytvorenie dvojšľapkového mechanizmu umožnilo nastaviť druhý pedál bližšie k pedálu hi hatu. Dvojšľapkový mechanizmus sa využíva hlavne v niektorých druhoch jazzu, rocku a metalu.

Tlmenie

Za účelom tlmenia vysokých tónov a veľkého zdôraznenia basového bubna sa vkladajú do jeho vnútra špeciálne rohože, zvinutý materiál alebo vankúšik. V závislosti od toho, aký tlmený zvuk chce hudobník dosiahnuť, sa určuje, či rohož príde do priameho styku s membránami alebo príde do styku len s jednou z dvoch membrán.
Basový bubon
Vzorka zvuku basového bubna bicej súpravy